तीन दिन पहले जयपुर में कांग्रेस अध्यक्ष राहुल गांधी के रोड शो और सभा के बाद अब कांग्रेस आगामी विधानसभा चुनाव से पहले भरतपुर,बीकानेर,कोटा और जोधपुर संभाग में राहुल गांधी की सभाएं आयोजित कराने पर विचार कर रही है । इस बारे में अधिकारिक रूप से अगले दो-दिन में कार्यक्रम तय हो जाएगा। राष्ट्रीय महासचिव अविनाश पांडे ने बताया कि पूर्व मुख्यमंत्री अशोक गहलोत,पीसीसी अध्यक्ष सचिन पायलट और पूर्व केन्द्रीय मंत्री डॉ.सी.पी.जोशी संयुक्त रूप से जिलों की यात्राएं कर पार्टी कार्यकर्ताओं से संवाद करने के साथ ही आम मतदाताओं से भी रूबरू होंगे।